న్యూఢిల్లీ, ఫిబ్రవరి 3: దేశవ్యాప్తంగా రైల్వే స్టేషన్లలో 770 ఎస్కలేటర్లు, 620 లిఫ్టులను ఏర్పాటు చేయనున్నట్లు, పలు స్టేషన్లను పునరుద్ధరించనున్నట్లు రైల్వే మంత్రి సురేశ్ప్రభు తెలిపారు. అయితే ఇందుకు ప్రత్యేకించి గడువును నిర్ధారించలేదన్నారు. శుక్రవారం రాజ్యసభలో ప్రశ్నోత్తరాల సమయంలో ఆయన ఈ విషయాన్ని పేర్కొంటూ.. ప్రయాణికుల సౌకర్యం కోసం అన్ని చర్యలూ తీసుకోనున్నట్లు, అయితే ఇది వనరుల లభ్యతపై ఆధారపడి ఉంటుందని అన్నారు. అన్ని స్టేషన్లలోనూ ఆధునిక సౌకర్యాలు కల్పిస్తున్నట్లు, రైళ్లలో గత రెండేళ్లలో ఇప్పటికే 25 వేల బయో టాయిలెట్లు ఏర్పాటు చేసినట్లు, ఈ ఏడాది 30 వేల బయో టాయిలెట్లు ఏర్పాటు చేసే యోచనలో ఉన్నట్లు రైల్వే మంత్రి వివరించారు. ఇక రైల్వే పాసులను ఆధార్తో అనుసంధానించే ప్రతిపాదనేదీ ప్రస్తుతం లేదని సురేశ్ ప్రభు స్పష్టం చేశారు. టీఎంసీ సభ్యుడు వివేక్ గుప్తా అడిగిన ప్రశ్నకు సమాధానంగా మంత్రి ఈ విషయం తెలిపారు. ఏ పోర్టల్ నుంచైనా ఆన్లైన్లో టికెట్లు బుక్ చేసే సదుపాయాన్ని రైల్వే ఉద్యోగులు, పెన్షనర్లకు కల్పించే పనిలో ఉన్నామని, ఈ దిశగా మానవ వనరుల నిర్వహణ వ్యవస్థ(హెచ్ఆర్ఎంఎ్స)ను ఏర్పాటు చేస్తున్నామని అన్నారు. ఇదిలా ఉండగా రైల్వేల భద్రతకు సంబంధించిన ఉద్యోగాల్లో 16 శాతం ఖాళీగా ఉన్నట్లు రైల్వే మంత్రిత్వ శాఖ పేర్కొంది. దేశ వ్యాప్తంగా గల 17 జోన్లలో ఈ విభాగంలో 7.54 లక్షల ఉద్యోగాలు ఉండగా.. వీటిలో 1.25 లక్షల ఖాళీలున్నట్లు ఒక ప్రకటన ద్వారా రాజ్యసభకు తెలిపింది. ఇక 2013 నుంచి 455 రైలు ప్రమాదాలు సంభవించాయని, 2016-17లో 95 ప్రమాదాలు చోటుచేసుకున్నాయని వెల్లడించింది.
newdhilly, fibravari 3: desavyaaptamgaa railve stationlalo 770 escalatorlu, 620 liftulanu erpaatu cheyanunnatlu, palu stationlanu punaruddharinchanunnatt railve mantri sureshprabhu telipaaru. ayithe induku pratyekinchi gaduvunu nirdhaarinchaledannaaru. sukravaaram rajyasabhalo prasnottaraala samayamlo aayana ee vishayaanni perkontu.. prayaanikula soukaryam kosam anni charyaluu teesukonunnatlu, ayithe idhi vanarula labhyatapai aadhaarapadi untundani annaru. anni stationlaloonuu aadhunika soukaryaalu kalpistunnatlu, raillalo gatha rendellalo ippatike 25 vela bayo toiletlu erpaatu chesinatlu, ee edaadi 30 vela bayo toiletlu erpaatu chese yochanalo unnatlu railve mantri vivarinchaaru. ika railve paasulanu aadhaartho anusandhaaninche pratipaadaneedii prastutam ledani suresh prabhu spashtam chesaru. tmc sabhyudu vivek gupta adigina prasnaku samaadhaanamgaa mantri ee vishayam telipaaru. e portal nunchainaa aanlainlo tiketlu buk chese sadupaayaanni railve udyogulu, pensionarlaku kalpinche panilo unnaamani, ee disagaa manava vanarula nirvahana vyavastha(hachrems)nu erpaatu chestunnamani annaru. idila undagaa railvela bhadrataku sambandhinchina udyogaallo 16 saatam khaaliigaa unnatlu railve mantritva saakha perkondi. desha vyaaptamgaa gala 17 jonlalo ee vibhaagamlo 7.54 lakshala udyogaalu undagaa.. veetilo 1.25 lakshala khaaliilunnatlu oka prakatana dwara rajyasabhaku telipindi. ika 2013 nunchi 455 railu pramaadaalu sambhavinchaayani, 2016-17loo 95 pramaadaalu chotuchesukunnayani velladinchindi.